钦定古今图书集成/理学汇编/文学典/第104卷 > 陈言
## 钦定古今图书集成/理学汇编/文学典/第104卷 > 陈言

按《浙江通志》：“言，字献可，海盐人。生而颖异，默识博综，
尤湛深经术，有得辄蝇头细书于傍，久之或磨敝不
可认，人服其精勤，作《五经疑》若干卷，出入传注，酌以
己裁。又精于史学，备列编年纪传之得失。初膺贡入
太学，嘉靖丁酉登乡荐，辛丑计偕，卒于京。天性孝友，
父与叔同爨，五十年不分析。为人和易，至临事持论”
侃侃不少夺。里中有嫠妇，节甚烈，以贫故，有司莫闻
言，倡义白之。私谥“文邃先生。”